**17.4.2020.**

**HRVATSKI JEZIK** – gledali ste školu na HRT3 gdje se ponavljalo o imenicama. Vaš je zadatak isto to napraviti u svoj školski dnevnik (ako već jeste, ne morate ponovo). Oni koji nisu pratili nastavu ujutro neka je pogledaju u 15 sati. Znači treba rješavati odgonetke, zapisati imenice i crtati prema uputama učiteljice Sanjuške. Crtež treba biti po cijeloj strani i treba ga obojati i to mi poslati.

Poslije vježbaj imenice na sljedećoj poveznici

<https://wordwall.net/resource/791517/imenice>

**MATEMATIKA** – **U/80., 81.**Riješi ZNAM. Pogledaj kako učiteljica Sanja objašnjava množenje brojevima 1 i 0: [Množenje brojem 1 i 0](https://www.youtube.com/watch?v=yA6PQP0-MqU&list=PLhE5H-JM9CvGKEbbdsjYgh-U5IinCHmKB&index=22)(trajanje 11:19).

Pročitaj zadatak uz sliku (U/80.) Pogledaj na [eSferi](https://www.e-sfera.hr/dodatni-digitalni-sadrzaji/1c896a17-6d15-4bcb-b726-e41d9a9ef77a/) objašnjenje zadatka.

Prepiši u bilježnicu:

                                                   16. 4. 2020.

**1 i 0 u množenju**

Ivo svaki dan pročita 1 priču. Koliko će priča pročitati za 5 dana?

1 + 1 + 1 + 1 + 1 = 5

                     5 · 1 = 5    Za 5 dana Ivo će pročitati 5 priča.

Ako je jedan faktor u množenju broj 1, umnožak je jednak drugom faktoru.

(ostavi dva reda prazna)

Ana ne čita priče. Koliko će priča pročitati za 5 dana?

0 + 0 + 0 + 0 + 0 = 0

                    7 · 0 = 0          Za 5 dana Ana neće pročitati nijednu priču.

Ako je jedan faktor u množenju 0, umnožak je 0.

**Vježbaj u U/81. str, Z/110. str.**Molim da mi to pošalješ (80.str. ne)

**TZK**– Vježbaj uz školu na Trećem. Na dvorištu vježbaj skok u daljinu iz zaleta. Važno je da skačeš na mekanu podlogu (na travu ili u pijesak). Odredi mjesto s kojeg ćeš početi trčati. Označi crtom mjesto na kojem trebaš skočiti. Pazi da ne prestupiš, baš kao što pravi atletičari paze. Možeš zamoliti nekog da mjeri duljinu tvojih skokova pa ćeš znati koji je skok bio najuspješniji.